22/6/2025

הזמנה להציע הצעות

מס 15-2025

למתן שירותי ייעוץ וליווי ביטוח

.1 **כללי**: חברת פלגי שרון (להלן: "**החברה**" / "**התאגיד**") הוקמה בראשית ,2011 כתאגיד מים וביוב עירוני על פי חוק. החברה אחראית על אספקת שירותים

לכ120- אלף תושבי הישובים כפר סבא וכוכב יאיר-צור יגאל. בכפר סבא

השירות הינו של ביוב בלבד בעוד שבכוכב יאיר-צור יגאל מסופקים שרותי מים וביוב.

.2 התאגיד מזמין בזאת יועצי ביטוח, מנהלי ביטוח, ותאגידים אשר עוסקים

בייעוץ ביטוח, להציע הצעות עבור מתן שירותים המפורטים לעיל ולהלן,

לתאגיד.

.3 השירותים יכללו בין היתר:

- שירותי ייעוץ ביטוחי לפני עריכת מכרז

- עריכת נספחי ביטוח ודרישות ביטוח בהתקשרויות ומכרזים - בדיקה ואישור אישורי ביטוח שונים

- ייעוץ בכל הקשור לביטוחים שוטפים (מבנה/רכוש וכיוצ"ב) - ייעוץ בכל הקשור לביטוחי הנהלה (דירקטורים וכיוצ"ב)

- מתן ייעוץ ומענה ביטוחי שוטף לתאגיד

.4 **תנאי סף**: על הגורם המציע הצעה להיות בעל ניסיון רלוונטי של מעל ל - 3 שנים בתחום הייעוץ ו/או הניהול הביטוחי לתאגידים.

.5 **מו"מ על מחיר**: התאגיד יהא רשאי על פי שיקול דעתו הבלעדי, לקיים סבב נוסף בין המציעים - על מנת לשפר את התנאים המוצעים לו**.**

.6 **מועד/היקף ההתקשרות:** ההתקשרות עם המציע הנבחר תוגבל לסכום של עד 200,000 ₪ בתוספת מע"מ, או לתקופה של שנה – לפי המוקדם מביניהם. התאגיד שומר לעצמו את הזכות להאריך את ההתקשרות בכפוף לנהלים ולתקנות.

# .7 יודגש, כי לשיקול דעתו הבלעדי של התאגיד, תעמוד הזכות לסיים את

**ההתקשרות אל מול המציע הנבחר - בהתראה של 10 ימים מראש (מאת**

**התאגיד למציע הנבחר,)** וזאת מכל סיבה שהיא, ומבלי שיידרש התאגיד לנמקאת סיבת סיום ההתקשרות, וכיוצ"ב. וזאת מבלי שתהא למציע הנבחר כל טענה ו/או תביעה ו/או דרישה בשל כך מאת התאגיד.



.8 מציע המעוניין להגיש את הצעתו, יעביר את ההצעה לכתובת המייל

tenders@palgey-sharon.co.il :

# וזאת עד לתאריך 16/7/2025 בשעה 12:00

יודגש, כי התאגיד רשאי לשנות את המועד האחרון לקבלת ההצעות ואת

התנאים להשתתפות מציע, על פי ראות עיניו, בעדכון באתר האינטרנט של התאגיד.

.9 ההצעה תוגש בכתב )ניתן גם במייל חוזר,) ותכלול:

- שם היועץ / התאגיד

- פרטי התקשרות

- מספר שנות ניסיון ופירוט

- מחיר **חודשי** (ריטיינר)לכלל השירותים בש"ח (**התשלום האמור, יתבצע** **כנגד חשבונית, כדין)**

מבין ההצעות שיתקבלו, יבחר התאגיד את ההצעה המתאימה ביותר.

.10 התאגיד שומר לעצמו את הזכות לדרוש מהמועמדים ו/או מחלקם הבהרות ו/או מסמכים נוספים, הכול לפי שיקול דעתו הבלעדי. כמו כן התאגיד שומר לעצמו את הזכות לשנות ו/או לעדכן את התנאים ו/או המסמכים הנדרשים .

.11 מודגש, כי ההתקשרות הינה חיצונית לתאגיד התקשרות של מזמין ונותן

שירות (לא מדובר ביחסי עובד מעביד) וכי התשלום בגין השירותים יתבצע

כנגד חשבונית, כדין. והכל בהתאם להסכם ההתקשרות שייחתם בין הצדדים.

.12 יודגש, כי אין התאגיד מחויב לבחור הצעה כלשהי מבין ההצעות אשר יועברו אליו.

.13 מובהר, כי התאגיד רשאי שלא להתקשר עם אף אחד מהמועמדים והוא שומר על זכותו להפסיק בכל עת או שלב את הליך זה, מבלי שתהיה למועמד דרישה ו/או טענה ו/או תביעה בשל כך.

.14 מובהר בזאת, כי בקשת המועמדות אינה בבחינת "הצעה" לפי דיני החוזים .

.15 כל האמור לעיל ולהלן, הינו בכפוף לדין החל על התאגיד.

בברכה,

**פלגי שרון**

**תאגיד מים וביוב**